  Туспуктэм: Максим Агафонов Наталия Сильвестрова 0+ 17-тӥ южтолэзе 19 часын Ижкарысь Арт-резиденциын удмурт суредасьлэн Максим Агафоновлэн «ОЛОМАРНО» нимысьтыз адӟытонэз усьтӥськоз. Со сярысь адӟытонэз радъясьёс ивортӥзы. Максим Агафонов – удмурт туспуктӥсь но суредась, модая «ПитыранKids» театрлэн дизайнерез, удмурт егитъёслэн «Куара» огазеяськонлэн ёзчиез, эмчи. « ОЛОМАРНО адӟытон – со астэ утчан сярысь, улонам сыӵе учыръёсты но суредъёсты кылдытон сярысь, мар ӧй вал мынам пичи дыръям. Ӧй вал удмурт эктонъёс, тыпыртонъёс, ӧй вал удмурт дӥсь, удмурт дэремъёс, ӧй вал удмурт сям-йылолъёс. Нош мон вордскемын но будэмын удмурт гуртын, Эгра ёросысь Квардавозьын. Соин ик суредъёсам мон возьматӥсько удмуртлыклэсь сыӵе палзэ, кудӥз озьы ик мон, малы ке шуоно мон удмурт, но мон ӧй адӟы сое пичи дыръям, мон пумиськи соин быдэ вуэм берам гинэ » Максим Агафонов, суредась Максим Агафонов ужъёсаз мифологиысь пусъёсты, арбериосты кутэ. Ӵемысь суредъёсысьтыз сьӧд вылын пичи суредам удмурт дӥсен нылкышноосты адӟыны луэ. Адӟытон 27-тӥ южтолэзёзь кыстӥськоз. Пыронэз дунтэк. Тодэ вайытом, Эгра ёросысь Зури эмъюртлэн нылпи ёзэтысьтыз борддоръёс вылэ мультфильмъёсысь геройёсты суредазы. Тегъёс: Лулчеберет суредасьёс адӟытон Ижкар Удмуртия  